
Ta publica e egua vta Ben den deliberacion riba su contenido 
“Lo mira si por haya otro teniendo cuenta cu e posicion di Aruba” 





Un biahe cortico, pero di curashi, pa Hulanda pa atende cu 


asuntonan di nos pais dunando cara na mandatarionan 
Hulandes den varios reunion prome y despues di e reunion 
principal cu ta e Conseho di Minister di Reino na Den Haag. 
Pa Prome Minister Evelyn Wever-Croes, e biahe aki tawata 
intenso cu reunionnan largo henter dia. 


Durante e reunionnan na Hulanda entre Secretario di Estado 
Knops y Prome Minister di Aruba, Sr. Knops a dicidi di honra e 
peticion di Prome pa publica e documentonan cu tin di haber 
cu e fiansa y e reunion di Conseho di Minister di Reino. Esaki 
pa Aruba ta hopi importante pasobra awor por sigui un debate 


habri caminda tur hende por tuma nota di e documentonan. 
Mientrastanto e documentonan a wordo manda tambe 
pa Parlamento di Aruba y pa Parlamento Hulandes. E 
documentonan aki ta disponibel pa un v tur cu kier tin acceso of 
kier studia nan y den e siguiente dianan Premier Wever-Croes 
lo indica con ta sigui pa atende cu e diferente condicionnan cu 
tin pa cu e fiansa. 


“Tin negociacionnan andando cu Hulanda, e caminda pa 
dialogonan a habri y ta teniendo cuenta cu e opinionnan di 
Aruba den esaki tambe. Mi ta spera cu e transparencia aki 
por yuda den e debatenan cu tin riba e topico maske no ta e 
producto final pasobra tin cambionan caba cu a wordo palabra 
awe despues di reunion di Conseho di Minister di Reino y den 
e siguiente dianan talves tin mas cambio”, Prome Minister a 
duna di conoce. 


Den curso di siman Premier Wever-Croes lo duna mas 
informacion riba e diferente cambionan cu talves por wordo 
proponi pa por yega na un consensus. Hecho ta cu Hulanda a 
presta Aruba 200 miyon Florin, nos ta pidiendo un fiansa mas 
di 200 miyon Florin. Despues pa lunanan october, november 
y december probablemente e lo ta un fiansa di riba 100 miyon 
Florin. Hulanda ta presta nos un total di mas cu 500 miyon 
Florin. 


“Teniendo cuenta cu esaki, Gobierno tambe ta compronde cu 
nan kier tin un poco mas supervision y algo mas di bisa con e 
placa ey ta wordo inverti. Den e cuadro ey ta trahando hunto 
pa mira si por yega na un consensus”, Prome Minister Evelyn 
Wever-Croes a expresa desde Hulanda. 

Premier Evelyn Wever-Croes: 
Premier Evelyn Wever-Croes a bolbe di Hulanda 


ARUBA Y HULANDA TA NA MESA PA 
DELIBERA RIBA E CONDICIONNAN NOBO 


Documentonan di e fiansa a wordo publica! 


Premier Evelyn Wever-Croes a yega Aruba bek diasabra atardi 
despues di un estadia di 48 ora na Hulanda. 


“HOPI CANSA PERO SATISFECHO” 

Premier a duna di conoce cu e ta satisfecho riba e resultadonan 
te cu awor, na prome luga pasobra Aruba a demostra di a 
cumpli cu tur e condicionnan di e di tres tranche di e fiansa. Cu 
excepcion di e ultimo condicionnan cu ta apenas 4 dia prome 
nan a wordo ricibi. 


Den nomber di Gobierno di Aruba Premier a informa Hulanda 
cu Aruba no por acepta e condicionnan manera cu nan ta awor. 
El'a duna dos motibo. 

Na prome luga, e procedura. Den 4 dia ta imposible pa duna 
un compromiso politico pa dos rijkswet, y ademas, no a cana 
e caminda pa yega na consensus. Tabata mas bien “Take ot or 
leave it' y esey no ta consensus. E di dos motibo ta pasobra 
e ley di reino di e entidad caribense di reforma (abreviacion 
na Hulandes ta CHE) ta mina e autonomia di e paisnan den e 
forma cu e ta awor. 


ARUBA TA CUMPLI CU E CONDICIONNAN 

Hulanda su posicion ta cu si e paisnan Aruba, Corsou y Sint 
Maarten no acepta e condicionnan, lo no duna e fiansa. 
Premier di Aruba a protesta contra esaki. Si Hulanda nenga e 
peticion di Aruba pa fiansa, esaki ta un falta di reconocimento 
di e sacrificio y dolor di e pueblo Arubiano, cu a cumpli cu tur 
condicion te awor. E hecho cu ta apenas awor a manda 218 
pagina na condicion, no ta culpa di Aruba. Aruba tin derecho 
di tuma su tempo pa studia e documentonan pa despues tuma 
un decision. Y eventualmente yega na un consensus. 


DIFERENCIA ENTRE ARUBA Y CORSOU / SINT MAARTEN 
Hulanda a reconoce cu tin un diferencia entre Aruba di un 
banda y Corsou y Sint Maarten na otro banda. Hulanda no kier 
a haci e distincion aki, pa mas facil pa nan. Aruba, Corsou y 
Sint Maarten realmente tin hopi similaridad, pero realidad ta cu 
mester tene cuenta cu e diferencianan. 

Hulanda a reconoce cu Aruba ta cumpli cu tur demas 
condicionnan - algo cu tanto Premier Rutte como Secretario di 
Estado Knops a reconoce publicamente den nan conferencia 
di prensa - y a expresa tambe confiansa den e Gobierno di 
Premier Wever-Croes. A base di esaki Hulanda a dicidi di 
sigui e trayecto di negosacion cu Aruba pa mira si ta yega na 
consensus. 


Premier Wever-Croes a expresa: “Nos no ta contra supervision, 
tampoco extra supervision. Nos ta compronde cu si Hulanda 











ta bay presta nos mas placa, cu nan lo kier mas supervision. 
Nos no ta contra reforma, nos propio plannan di reforma ta bay 
mas leu cu e ‘plan’ di Hulanda riba algun punto. Nos ta contra 
e forma con a trata e tema aki. 

Awortin un apertura, y nos a cuminsa mesora cu negosacionnan 
y lo tene cuenta cu nos posicion. Dentro di algun dia nos ta 
spera di por yega na otro. 


Un otro punto positivo ta cu awor e documentonan a wordo 
publica, y nos a manda nan mesora pa Parlamento di Aruba. 
Pues tin un apertura, cu no tabata tin siman pasa prome cu 
mi a biaha. Mi ta satisfecho cu locual nos a logra te cu awor, 
maske nos no ta cla ainda. Mi ta keda optimista”. 


TEST DI COVID 

A base di e protocolnan vigente, Premier mester a haci e test 
di Covid na Aeropuerto Reina Beatrix y mester a warda den 
cuarentena pa haya e resultado. Mientras tanto e resultado a 
drenta y ta negativo, pues Premier Evelyn Wever-Croes por 
sali di cuarentena. Dialuna awor e lo duna un conferencia di 
prensa. 

MARA IVIADU! 











di e 5 añanan tras di lomba. Danki pa conserva e herencia 
cultural aki pa nos tur di Aruba, Corsou y Boneiro. Un pabien y 
un palabra di gratitud na sr. Rudy Plaate pa a sa di deleita nos 
tur cu su creatividad sin igual y enrikece nos cu musica cu ta 
conta nos historia y den nos dushi idioma Papiamento. 


E pelicula Atardi ta corda nos cu nos ta Pueblonan bendiciona 
cu hopi talento y nos tin un herencia cultural pa sinti nos mes 
orguyoso di dje. Minister Xiomara Maduro ta extende un 
invitacion na publico en general pa mira e bunita documentario 
aki cu ta ser pasa na The Movies Principal na San Nicolaas. 


Diabierna anochi Minister Maduro di Cultura a presencia e 
premiere di e documentario 'Atardi' di Selwyne de Wind cu ta 
relata e bida di e genio musical di Corsou sr. Rudy Plaate. 
Cu un bunita introduccion di sra. dr. Joyce Pereira, den e 
pelicula nos por sera conoci mas di acerca cu sr Rudy Plaate 
como hoben, como empresario, como esposo y tata di famia 
y principalmente como autor di e musica cu ta conta nos 
historia. Atardi ta un di e piezanan mas conoci di sr. Plaate y 
pesey ta hopi bunita pa mira con sr. Micheal Lampe di Aruba 
a transforma e cantica clasico aki den un bachi moderno pa 
asina por percura cu e bunita cantica aki por drenta mente y 
curason di nos hobennan tambe. 


Masha pabien na sr. Selwyne De Wind y na full e team cu a 
haci e grabacion di e documentario aki posibel den e transcurso 

Continuacion Documentario 'Atardi' 














DEPARTAMENTO DI IMPUESTO TA SIGUI PARTI 
E PLACHINAN DEN UN FORMA STRUCTURA 


NUMBERNAN NA TURNO E SIMAN AKI TA 
A-50001 te cu A-65000 


Durante e siman aki Departamento di Impuesto lo sigui parti 
e plachinan den un forma structura. Numbernan na turno e 
siman aki ta A-50001 te cu A-65000. Automobilistanan cu no 
a alcansa pa busca nan plachi diasabra ultimo via e Drive- 
Thru tin e oportunidad pa busca esaki via e servicio di Walk-In. 
Entrante dialuna awor 13 di juli te cu diahuebs 16 di juli 2020 
clientenan por acudi na nos oficina principal na Camacuri y 
no na e edificio anexo unda normalmente nos ta parti plachi. 
E orario pa e servicio di Walk-In ta di 7:45am te cu 11:30am y 
1:15 pm te cu 5:00 pm. 


Ta pidi tur contribuyente pa presenta e documentonan rekeri 
manera comprobante di pago di Departamento di Impuesto y 
seguro di auto valido na momento di busca e plachinan. Nos ta 
recorda nos contribuyentenan cu nos tin cu mantene nos mes 
na e reglanan di distanciamento social pa nos mesun salud y 
bienestar. 

Diahuebs anochi Minister Maduro tabata presente na e 
ceremonia di graduacion di Colegio EPI Sector Economia. 
E mandatario di economia a hiba palabra pa felicita e 
graduadonan, e maestronan y nan mayornan. Minister Xiomara 
Maduro ta desea tur graduado cu ta bay subi mercado laboral 
y tur graduado cu lo sigui profesionalisa nan mes den un 
estudio mas avansa, hopi exito. Masha Pabien cu boso logro 
individual. Minister Maduro ta gradici e ekipo completo di 
Colegio EPI Sector Economia pa nan pasenshi y guia pa yuda 
forma mas di 70 profesional cu ta gradua cu un bon base pa 
yuda economia di Pais Aruba desaroya. 

Continuacion Graduado di EPI Sector 








MINISTER ANDIN BIKKER 


MINISTER di Husticia, Seguridad y Migracion 

Minister Bikker: 
HULANDA NO TA RESPETA PALABRACIONNAN 
CU A YEGA NA DJE NA 2010 


Durante reunion publico diahuebs ultimo, a trata e impasse cu 
Aruba tin cu Hulanda riba e RFT Rijkswet Financieel toezicht 
y riba esaki a bin cu un mocion cu a pasa unanime. Den e 
mocion ta pidi Gabinete Wever Croes pa actua riba e situacion 
hopi lihe y con pa haci esaki. Na mesun momento e mocion ta 
urgi Gobierno pa rechasa e Rijkswet y no forma parti di e RFT 
pero pa entrega un contra propuesta na Rijksministerraad. 
Tambe e mocion ta urgi pa Gobierno pa sigui dialoga cu 
Gobierno Hulandes riba e posibilidad pa haya financiamento 
sin condicion. 


Parlamento ta haya cu mester evita cu e condicionnan cu 
Hulanda a pone no tin impacto negativo socio economico riba 
e bida diario di habitantenan di Aruba. Tambe e mocion ta 
pidi Gobierno pa desaroya un strategia pa haya posibilidad di 
financiamento adicional cu por yuda sostene e forma di biba di 
e pueblo di Aruba. Minister di Husticia mr. Andin Bikker den su 
calidad di Prome Minister interino tabata den Parlamento hunto 
cu Minister di Fiansa Sra. Xiomara Maduro unda e mandatario 
a expresa cu loke Hulanda ta haciendo ta un falta di respet pa 
bin cu RFT pasobra nan no ta respeta palabracionnan cu a 
yega na dje na 2010. 


Pa Minister Bikker, nos ta bibando den un estado di derecho y 
esencia di esaki ta nifica dos cos, no solamente e ciudadano 
mester respeta leynan y e proteccion huridico legal, pero tambe 
e propio gobiernonan cu ta emiti e leynan. For di 1954 Aruba 
tin un relacion cu Hulanda ora cu a bin cu un statuto y despues 
e statuto a conoce un cambio na 2010 ora cu dos pais nobo 
a nace cu ta Corsou y Sint Maarten. Tin palabracionnan haci 
cu ta articulo 12A cu ta e geschillenregeling y mester respeta 
nan. Pa Minister Bikker aki por mira cu claramente Hulanda no 
ta respeta ni e statuto ni e constitucion, ni Aruba su burgelijke 
wetboek y ni esun di nan mes pasobra pa loke ta trata e 
principio di overeenkomst recht esaki ta hancra den Hulanda 
su burgelijke wetboek y den esun di Aruba tambe. 


Tambe Hulanda kier bin cu ZBO Zelfstandig Bestuurs Orgaan 














y pone entre e tres paisnan Caribense via un supuesto 
consensusrijkswet pa obliga pasinan den Reino bay di acuerdo 
cune. Huridicamente Camara di Comercio di Hulanda ta un 
ZBO y un entidad pa pasa rijbewijs na Hulanda ta un ZBO. Aki 
por mira cu Hulanda gewoon ta pone principio di un statuto, y 
ta pone palabracionnan haci na 1954 como na 2010 un banda. 
Un otro punto cu Minister Bikker a trece dilanti cu tambe e 
mandatario a yama un falta di respet ta di parti Hulanda, cu 
ta geheimshoudingsplicht pa no comparti e documentonan cu 
Parlamento. Parlamento tin e tarea pa controla gobierno y con 
por haci esaki si ta bin cu un tipo di geheimshoudingsplicht 
pasobra ta stukken nan di Rijsministerraad. E placa cu ta fia 
Aruba na final di dia no ta un regalo pasobra no ta haya ni un 
Florin, ni un Euro y ni un Dollar, ta un fiansa cu mester paga 
Hulanda bek. E principionan di estado di derecho cu ta den ful 
Reino Hulandes no por reconoce esaki bek den e manera di 
procede di Hulanda den e caso aki y esey ta di lamenta. Minister 
Bikker na final di su presentacion na e Parlamentarionan a 
gradici nan pa e mocion cu sigur ta un sosten pa Gobierno. 
Tambe e mandatario a gradici tur Parlamentario pa nan 
palabranan elocuente pasobra tur ta hunto den Parlamento pa 
un proposito pa sirbi e pueblo. 

MINISTER DI HUSTICIA MR. ANDIN BIKKER 
A BAY MIRA CON VARIOS PROYECTO CU A 
KEDA CLA NA KIA 


Riba invitacion di Instituto Penitenciario Aruba, recientemente 
Minister di Husticia mr. Andin Bikker a haci un bishita pa mira 
progreso di e trabounan cu ta andando cu ta 20 proyecto na 
e instituto. Na yegada di e mandatario e la ser ricibi pa staf y 
director di KIA Sr. Gino Winklaar unda hunto a bay mira varios 
parti di e trabounan na KIA. E provectonan ta entre otro luznan 
cu a pone ful rond di e instituto y cu e iluminacion cu tin awor 
aki ta yuda evita cu personanan cu menos bon intencion por 
haci algo den scuridad rond di KIA. 








Marina Real a pone blade wires parti abou di e murayanan tanto 
paden como pafo y KIA mes a busca blade wires pa pone riba 
e murayanan pafo y paden di e instituto. Tambe a pone blade 
wires unda e detenidonan ta traha haci nan trabou di ofishi pa 
evita cu un detenido por huy. Riba rand di e murayanan a pone 
glasnan hopi skerpi manera djente di tribon cu tambe ta yuda 
evita huymento di un preso. Camara di Siguridad tambe a pone 
den e torennan cu ta un ayudo tanto den dia como anochi. 
Varios porta cu tabata kibra paden di e edificio a reemplasa 
nan. 











Ta trata di portanan duro y pisa cu ta yuda evita cu un persona 
por kibra y bay den otro espacio den e instituto. E sistema 
di camara cu tin actualmente rond den KIA ta bay haya un 
upgrade y ta bay pone mas camara. Pa loke ta opleiding na 
KIA cu tabata para a start cu esaki na luna di Juni y tambe 
a keda cla cu seleccion di cuidadonan di preso nobo. Den e 
proyectonan na KIA ta encera tambe pa bin cu un laundromat 
pa evita cu pañanan ta drenta sali for di e instituto y e preso mes 
por laba su pañanan. Cu un laudromat por para cu obhetonan 
por drenta e instituto. 








Durante bishita di Minister Bikker, Director di KIA a mustra e 
mandatario e cambionan relaciona cu e normal nobo den e 
area di bishita unda a pone screen pa evita cu tin contacto 
fisico pa evita contagia v evita tambe pa obhetonan drenta. 
Director di KIA a bisa cu e ta hopi contento cu e apovo cu KIA 
ta havando for di Minister Bikker pa drecha varios parti na e 
instituto. For di afia pasa Augustus a cuminsa cu e trabounan 
V pa awe na luna di Juni ta na un punto basta avansa unda a 
cumpli cu mavoria di e provectonan. Den tur e plannan cu a bin 
ta traha riba nan, tambe tin proyectonan interno pa e personal 
cu ta encera hopi educacion pa tin mas avudo profesional na 
e presonan. 

GOBIERNO DIARU 


MINISTER CHRIS ROMERO 


MINISTER di Transporte, Comunicaċion y Sector Primario 








Dialuna 13 Juli 2020 


ster Chris Romero: 


ESAKI TA E MOMENTO PA NOS UNI V 
LUCHA HUNTO PA RECONSTRUE NOS PIDA 
BARRANCA STIMA 











Casualmente e siman aki a marca net 6 afia cu ex Prome 





Minister, Mike Eman, a dicidi di drenta un welga di hamber 
pasobra Gobernador di e tempo ev, sr. Fredis Refunjol, a 
nenga di firma e presupuesto bou instruccion di Hulanda. Un 
tempo bastante tenso pero cu a marca nos historia poitico na 
Aruba di un forma negativo. 


Y awe, 6 afia despues, nos ta pasando den un crisis sin 
precedente danki na e pandemia di COVID-19. Despues di a 
traha sumamente duro pa por a sanea e desaster financiero 
cu nos Gobierno a hereda, e crisis di COVID a yega pa duna 
nos un gran golpi, net na momento cu e panorama financiero 
tabata mustrando hopi positivo pa Aruba. 


Esaki tabata un siman di hopi tension y preocupacion pa 
nos pais. Pasando den incertidumbre pa sa si Hulanda lo fia 
nos e di 3 tranche di apoyo financiero pa Aruba cumpli cu su 
debernan y nos por keda sobrebibi den e tempo dificil aki. Nos 
Gobierno a haya e documentacion oficial caminda a realisa 


con Hulanda a pone condicionnan sumamente estricto pa 
acorda den practicamente 5 dia. 


Pero decisionnan di un enbergadura asina grandi no por wordo 
tuma den lapso di menos cu 5 dia, mucho menos ora ta trata 
futuro di un pais. Pero asina mes nos Gobierno diligentemente 
a tuma e decision di sinta cu tur sector cu ta conforma nos 
pais pa asina splica nan, segun nos tabata por, e situacion real 
actual. E mensahe tabata hopi cla y e mesun dia ey nos Prome 
Minister, sra. Evelyn Wever-Croes, a tuma un avion rumbo 
Hulanda pa asina haci tur loke ta den su poder pa negocia un 
mihor propuesta pa Aruba. 


Cu e determinacion y curashi cu semper a caracterisa su 
persona, y pa loke cu nos semper a admir'e, Premier Evelyn 
Wever-Croes a yega Hulanda pa personalmente purba acorda 
e mihor solucion na bienestar di nos Pais. Esaki ta e actitud 
di un Lider cu tin su pais na pecho realmente! Y nos MinPres 
a logra haya un tempo adecua pa negocia cu Hulanda, cual 
ta duna nos Gobierno e espacio necesario pa por analisa e 
propuesta mihor y asina hunto por yega na un conclusion y 
eventual solucion. 


Esaki ta e momento pa nos pais uni bou di un solo capa y 
lucha hunto pa reconstrui nos pida baranca stima. Y como 
Arubianonan balente y luchador, hunto nos lo logra pone nos 
pais bek ariba pia y mas fuerte cu nunca. Pero esaki lo tuma 
sacrificio for di nos, e ta exigi perseverancia y fortalesa, algo 
cu no ta desconoci pa nos hendenan. Awor mas cu nunca 
nos mester laga tur guera politico un banda y uni bou di nos 
sentimento y amor patrio, pa lucha pa e bandera cu tanto a 
costa nos pa logra. 





PARTICIPACION 


DPL ta introduci WI INS 
formulario nobo di 


VACATURA kera] 


DEN 3 


PASO FACIL 


1. Bishita e website dpl.aw 
2. CLICK ariba FORMULARIONAN 
3. DOWNLOAD Formulario 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e aña aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion Real Aruba ta enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ev ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di “Nederlandse 
Kapittel voor de Civiele Orden”. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui ma nos comunidad 
mediante trabou boluntario y personanan cu ta destaca 
realmente den nan trabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e aña aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa aña di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 

Ta ricibi peticionnan pa 
aña 2021 entrante dia 
1juli 2020 
E ultimo dia pa entrega 
peticionnan ta dia 
4 september 2020 

Premier Evelyn Wever-Croes terug uit Nederland: 


ARUBA EN NEDERLAND AAN TAFEL OVER 
DE NIEUWE VOORWAARDEN 


Documenten zachte lening 3e tranche zijn gepubliceerd 





Premier Evelyn Wever-Croes is zaterdag avond gearriveerd in 
Aruba, na een bezoek van 48 uur in Nederland. 


“HEEL VERMOEID, MAAR TEVREDEN” 


Desgevraagd gaf zij aan tevreden te zijn over de vooralsnog 
geboekte resultaten van haar reis, omdat Aruba duidelijk 
heeft laten zien wel te hebben voldaan aan alle voorwaarden 
van de derde tranche. Met uitzondering van de twee nieuwe 
voorwaarden die pas eerder deze week bekend zijn geworden. 
Namens de regering van Aruba heeft de Premier in Nederland 
aangegeven niet accoord te kunnen gaan met de nieuwe 
voorwaarden om twee redenen. Allereerst de procedure. In 4 
dagen is het onmogelijk om political commitment te geven voor 
twee rijkswetten, en bovendien is de weg naar ‘consensus’ niet 
bewandeld. Het was meer ‘take it or leave it', en dat is geen 
consensus. Voorts omdat de rijkswet Caribische Hervormings 
Entiteit (“CHE”) de autonomie van de landen in te vergaande 
mate aantast. 


ARUBA VOLDOET AAN DE OVERIGE VOORWAARDEN 


Het standpunt van Nederland is dat als de landen niet accoord 
gaan met deze voorwaarden, er geen liquiditeitssteun volgt. 
De Premier van Aruba heeft hiertegen geprotesteerd. Het 
afwijzen van het verzoek van Aruba voor liquiditeitssteun is 
aldus de Premier een miskenning van de offers en het leed 
van de Arubaanse bevolking die aan alle voorwaarden heeft 
voldaan. Het kan Aruba niet worden toegerekend dat de twee 
nieuwe voorwaarden, 218 paginas, pas 4 dagen eerder zijn 
toegestuurd. Aruba heeft in alle redelijkheid recht op het goed 
bestuderen van de documenten om tot een weloverwogen 
beslissing te komen, en voorts eventueel tot echte consensus 
te komen. 


VERSCHIL TUSSEN ARUBA ENERZIJDS EN CURACAO EN 
SINT MAARTEN ANDERZIJDS 


Dat Aruba wel voldoet aan alle overige voorwaarden is door 
Nederland erkend, en omdat Aruba wel voldoet aan alle overige 
voorwaarden - dit hebben overigens Staatssecretaris Raymond 
Knops en Premier Mark Rutte tijdens persconferenties 
publiekelijk erkend - is besloten dat met Aruba direct verder 
aan tafel wordt onderhandeld om tot consensus te komen. 
Premier Wever-Croes gaf aan : “Wij zijn niet tegen toezicht, 
ook niet extra toezicht. Ik heb hier begrip voor omdat Nederland 
ons veel geld leent. Wij zijn niet tegen hervormingen, ons 
hervormingsplan gaat op bepaalde punten zelfs verder dan de 
voorstellen in het 'landspakket'. Wij zijn niet tegen maatregelen, 
het doet wel pijn, maar wij hebben daadkracht getoond en het 
volk heeft grote offers gebracht. Wij zijn tegen de vorm waarop 
deze rijkswetten ons worden opgelegd. Nu hebben we een 
opening. We zijn meteen begonnen met de onderhandelingen, 
en zullen binnen enkele dagen uitsluitsel hebben. Er zal 
rekening gehouden worden met onze inbreng. Bovendien zijn 
de documenten inmiddels gepubliceerd en verzonden naar de 
Staten van Aruba en naar de Tweede Kamer. Er is dus een 
opening, een opening die er eerder deze week niet was. Ik ben 
tevreden over hetgeen tot nu toe is bereikt, al hebben we de 
eindstreep nog niet bereikt. Ik blijf optimistich”. 


COVID TEST 


De Premier moest op basis van het geldend beleid bij haar 
aankomst een Covid-test afleggen bij het medisch team op de 
Reina Beatrix Luchthaven en moet nu max 24 uur in quaraintaine 
om de uitslag af te wachten. Aanstaande maandag zal zij in de 
wekelijkse persconferentie verder hierop ingaan. 


Aruba 
SU RECUPERACION 
Y FUTURO 

REQUEST FOR EXPRESSION 









OF INTEREST (REOI) 
with regard to the Aruba Refinery 


Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REOI) process. 


ABOUT ARUBA: 





Interested parties are invited to express 
their interest for the following tracks: 


Resuming oil processing activity 
through lease and operation of 








Track a) existing installations and/or 
modernization thereof. 
Additional industrial developments 
at locations still available within the 
Track b) | refinery area, 


e.g. LNG transshipment, petrochemical 
facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 








Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policv as well the 
economic and trade sanctions maintained bv the 
US Office of Foreign Assets Control. 


More information on these requirements, as well as 
information on the Aruba Refinerv, can be found in 
the REOI Document and Appendices. 





Please visit www.government.aw to download 
CONTACT| the official REO! Public Notice with registratio! 


and submission details. 


Aruba is an island and a constituent countrv within the 
Kingdom of the Netherlands situated in the southern 
Caribbean Sea, located about 1,000 km (620 mi) westof the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curacao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Cava Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


* A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


* A total of 13 MMB of storage capacity; 


: Two Reef berths each with the capacity to handle Ultra 
Large Crude Carriers (ULCC); 


+ Approximately 3,750,000 square meters of long lease 
land. 
TIMELINE 


n | REO! 1 & 2 Issue Date:|REOI 1 & 2 Closing Date: 
June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information. 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
CU NOS TA PROPONE 





Gabinete Wever-Croes 

